CELEX: 21999D0722(10)
Language: hr
Date: 1998-09-25 00:00:00
Title: Odluka Zajedničkog odbora EGP-a br. 91/98 od 25. rujna 1998. o izmjeni Priloga XI. (Telekomunikacijske usluge) Sporazumu o EGP-u

11/Sv. 031
            
            
               HR
            
            
               Službeni list Europske unije
            
            
               117
            
         21999D0722(10)
   
               L 189/64
            
            
               SLUŽBENI LIST EUROPSKE UNIJE
            
            
               25.09.1998.
            
         
      ODLUKA ZAJEDNIČKOG ODBORA EGP-a
   br. 91/98
   od 25. rujna 1998.
   o izmjeni Priloga XI. (Telekomunikacijske usluge) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je prilagođen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da je Prilog XI. Sporazumu izmijenjen Odlukom Zajedničkog odbora EGP-a br. 75/98 od 17. srpnja 1998. (1);
   budući da Direktivu 97/67/EZ Europskog parlamenta i Vijeća od 15. prosinca 1997. o zajedničkim pravilima za razvoj unutarnjeg tržišta poštanskih usluga Zajednice i poboljšanje kvalitete usluge (2) treba unijeti u Sporazum,
   ODLUČIO JE KAKO SLIJEDI:
   Članak 1.
   Prije točke 1. (Direktiva Vijeća 87/372/EEZ) u Prilogu XI. Sporazumu nakon naslova „AKTI NA KOJE SE UPUĆUJE” umeće se sljedeći podnaslov:
   
      „Telekomunikacijske usluge”
   
   Članak 2.
   Iza točke 5.c (Direktiva 95/62/EZ Europskog parlamenta i Vijeća) u Prilogu XI. Sporazumu umeće se sljedeće:
   
      „Poštanske usluge
      
      5.d   397 L 0067: Direktiva 97/67/EZ Europskog parlamenta i Vijeća od 15. prosinca 1997. o zajedničkim pravilima za razvoj unutarnjeg tržišta poštanskih usluga Zajednice i poboljšanje kvalitete usluge (SL L 15, 21.1.1998., str. 14). Odredbe Direktive se za potrebe sadašnjeg Sporazuma čitaju sa sljedećim prilagodbama:
      
                  (a)
               
               
                  u članku 5. stavku 2. ‚Ugovor, posebno njegovi članci 36. i 56.’ tumače se kao ‚Sporazum o EGP-u, posebno njegovi članci 13. i 33’;
               
            
                  (b)
               
               
                  u članku 26. riječ ‚Ugovor’ tumači se kao ‚Sporazum o EGP-u’.”
               
            
   Članak 3.
   Tekstovi Direktive 97/67/EZ na islandskom i norveškom jeziku, koji su priloženi odnosnim jezičnim inačicama ove Odluke, vjerodostojni su.
   Članak 4.
   Ova Odluka stupa na snagu 1. listopada 1998., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a.
   Članak 5.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 25. rujna 1998.
      
         
            Za Zajednički odbor EGP-a
         
         
            Predsjednik
         
         N. v. LIECHTENSTEIN
         
      
   
   
      (1)  SL L 172, 8.7.1999., str. 54.
   
      (2)  SL L 15, 21.1.1998., str. 14.